SP ने बंद करने की दी धमकी; फायर ब्रिगेड की गाड़ी से खेली पानी की होली
Rajasthan Ajmer (Pushkar) International Holi Mahotsav 2023 - अजमेर सहित जिले भर में होली खेली जा रही है। पुष्कर में इंटरनेशनल होली फेस्टिवल-2023 का आज लास्ट डे है। यहां परंपरागत होली मंगलवार को मेला स्टेडियम से सटे रेतीले धोरों में खेली जा रही है।
देश-विदेश में फेमस पुष्कर की होली मंगलवार को धूमधाम से खेली गई। यहां मेला स्टेडियम के पास रेतीले धोरों के बीच गुलाल उड़े, कपड़े फाड़े गए। पूरी पुष्कर नगरी होली के रंगों में रंगी नजर आई। मेला ग्राउंड के पास रेत के धोरों में फायर ब्रिगेड की गाड़ी से लोगों पर पानी की बौछार की गई।
जैसे-जैसे दिन चढ़ता गया लोगों में जोश बढ़ता जा रहा। डीजे की धुनों पर देसी-विदेशी मेहमान झूमते रहे। एक-दूसरे को गुलाल लगाकर होली की शुभकामनाएं दीं। इजरायल, यूके, यूएसए, लंदन, अमेरिका, जापान सहित कई देशों के मेहमान होली की मस्ती में शामिल हुए। पाबंदी के बावजूद कई लोगों ने होली के दौरान कपडे़ फाडे़।
एसपी बोले- कपड़े फाड़े तो बंद कर देंगे
फेस्टिवल में पहुंचे एसपी चुनाराम जाट ने कहा- कोई भी अपने कपडे़ नहीं फाडे़गा। अगर ऐसा किया तो उठाकर बंद कर दिया जाएगा। होली के त्योहार की मर्यादा बनाए रखें। होली के त्योहार का आनन्द लें।
यहां युवतियों ने भी बेखौफ होकर होली खेली। सुरक्षा के पुख्ता बंदोबस्त किए गए थे। पहले यह कार्यक्रम वराह घाट व ब्रह्म चौक में होता था। पुलिस व प्रशासन की ओर से वराह घाट चौक व ब्रह्म चौक में डीजे पार्टी की अनुमति देने से इनकार कर दिया गया था। इसके बाद पालिकाध्यक्ष कमल पाठक की पहल पर मेला ग्राउंड के पास रेत के धोरों में पार्टी के आयोजन की अनुमति मिली है।
मेहमान बोले- बहुत अच्छा लगा
2018 में बंद हो गई थी कपड़ा फाड़ होली
पुष्कर में पहले कपड़ा फाड़ होली खेली जाती थी। उसकी अंतरराष्ट्रीय स्तर पर अपनी अलग पहचान थी। होली पर यहां जमकर धमाल मचता था। नगरवासियों के साथ देश के विभिन्न नगरों व महानगरों से आए युवक-युवतियों सहित विदेशी मेहमान दिल खोल कर होली खेलते थे। मुख्य बाजार की सड़कें होली के रंग में सराबोर हो जाती थीं। होली का मुख्य केंद्र वराह घाट चौक रहता था। चौक में जैसे-जैसे दिन चढ़ता जाता लोगों में जोश बढ़ता रहता था।
डीजे पर गूंजते हिंदी एवं पाश्चात्य संगीत की धुनों पर जहां होली के रंग में रंगे देसी के साथ विदेशी झूमते रहते, वहीं एक-दूसरे के कपड़े फाड़ने की होड़ मचती। साल 2018 में पुलिस ने इस पर रोक लगा दी और इसके बाद सतरंगी होली का आयोजन किया जाने लगा।
आज होंगे ये आयोजन
शाम 6:30 बजे गऊ घाट पर महा आरती होगी। मेला मैदान में शाम 7 बजे आतिशबाजी होगी। बॉलीवुड गायक अमित त्रिवेदी अपनी प्रस्तुति मेला मैदान में देंगे।
सोमवार को 1.25 लाख दिए एक साथ जलाए
इससे पहले सोमवार को फेस्टिवल के तीसरे दिन 52 घाटों को सवा लाख दीपों से सजाया गया था। इससे पहले शाम 4 से 6.30 बजे तक ब्रह्म चौक, होली का चौक और ब्रह्म वाटिका पर चंग, डफ, कच्छी घोड़ी और गैर नृत्य किया गया था। प्रसिद्ध नाथूलाल सोलंकी सरोवर के जयपुर घाट पर शाम को नगाड़ा वादन किया था।
होली से जुड़ी ये खबरें भी पढे़ं ...
1.25 लाख दीपों से जगमगाए पुष्कर के 52 घाट:रेतीले धोरों में कल होगी होली, डीजे की धुन पर झूमेंगे देसी-विदेशी टूरिस्ट 
पुष्कर में अंतर्राष्ट्रीय होली महोत्सव के तीसरे दिन सोमवार को 52 घाटों को सवा लाख दीपों से सजाया गया। इससे पहले शाम 4 से 6.30 बजे तक ब्रह्म चौक, होली का चौक और ब्रह्म वाटिका पर चंग, डफ, कच्छी घोड़ी और गैर नृत्य किया गया। प्रसिद्ध नाथूलाल सोलंकी सरोवर के जयपुर घाट पर शाम को नगाड़ा वादन किया। इस दौरान हेलिकॉप्टर जॉय राइड की शुरुआत भी की गई। पूरी खबर पढ़ने के लिए करें क्लिक
पुष्कर में होली खेलने के लिए पहुंचे विदेशी पर्यटक:महाआरती के बार शुरू चार दिन का फेस्टिवल; बॉलीवुड सिंगर करेंगे परफॉर्म
पुष्कर में 4 दिवसीय अन्तर्राष्ट्रीय होली महोत्सव की शनिवार शाम पुष्कर सरोवर के ब्रह्मघाट पर महाआरती से शुरुआत हुई। राजस्थान पर्यटन विकास निगम (आरटीडीसी) के अध्यक्ष धर्मेंद्र राठौड़ ने महाआरती की। इसके बाद ब्रह्मा मंदिर स्थित ब्रह्म वाटिका एम्फी थियेटर में भजन संध्या हुई। इसमें प्रतिष्ठित शास्त्रीय गायिका विद्या शाह ने प्रस्तुति दी। पूरी खबर पढ़ने के लिए करें क्लिक
मुंह में जलती लकड़ी लेकर ऊंटों ने दिखाए करतब:पुष्कर में होली महोत्सव, IG-SP ने ऊंट पर किया डांस
पुष्कर में अंतरराष्ट्रीय होली महोत्सव के दूसरे दिन रविवार को ऊंट पर एसपी चुनाराम जाट और आईजी रूपेन्द्र सिंह ने डांस किया। शाम करीब चार बजे मेला ग्राउंड में कैमल शो की शुरुआत हुई। देर शाम तक ऊंट से संबंधित तमाम प्रतियोगिताएं कराई गईं। इसका टूरिस्ट ने खूब आनंद उठाया। पूरी खबर पढ़ने के लिए करें क्लिक